<classify> Taasisi ya Teknolojia ya Dar es Salaam DIT kupitia kampuni yake, DIT Company Limited, imepata usajili wa kandarasi mpya mbili.Kwa mujibu wa Mkurugenzi Mkuu wa kampuni hiyo, Joseph Challo, kandarasi hizo ni Kandarasi ya Majengo Daraja la IV Building works class IV na Kandarasi Maalumu ya umeme Daraja la II katika Mawasiliano ya Angani, Teknolojia ya Habari na Mawasiliano TEHAMA na Mifumo ya Ulinzi Telecommunications, ICT Security Systems.Anasema kuwa usajili huu uliopatikana Septemba 19, mwaka huu umefanya Kampuni ya Taasisi ya Teknolojia kuwa na usajili wa kandarasi tano mpaka sasa ambazo zinaweza kutumika katika kuombea kazi mbalimbali pamoja na miradi nchini inayoendana na kandarasi hizo.Kandarasi ambazo zilikuwa zimekwishasajiliwa ni Kandarasi katika kazi za mitambo Mechanical Engineering works class IV, kazi za umeme Electrical works class IV na kazi za ujenzi Civil works Class V.Taasisi ya Teknolojia Dar es Salaam DIT ilisajili kampuni na baadaye kusajili kandarasi hizo kwa lengo la kutafuta kazi mbalimbali katika Taasisi za Serikali pamoja na binafsi ili Taasisi iweze kushiriki katika maendeleo ya nchi.Aidha, ili kupata tenda ni lazima kuwa umesajiliwa na bodi husika kufanya kazi za ukandarasi unayoiomba.Kampuni ya DIT ina mpango wa kushirikiana na kampuni nyingine mbalimbali ndani na nje ya nchi katika kazi mbalimbali za ukandarasi ili kuhakikisha kwamba taasisi inatoa mchango wake katika ujenzi wa nchi na maendeleo hasa ikizingatiwa kuwa Taasisi hii ni kitovu cha Teknolojia nchini.Miradi ya kandarasi itakayoendeshwa na kampuni hiyo itasaidia kuwa sehemu ya mafunzo kwa wanafunzi, kutoa uzoefu wa kazi kwa vijana wahitimu wanaomaliza katika Taasisi kupata ujuzi kabla ya kuajiriwa na pia itatumika kuwashirikisha wataalamu wastaafu kuendelea kutumia ujuzi wao.  <topic>: KITAIFA 